- Hindi News
- National
- हाईस्कूल शिक्षक शिक्षकेतर नियमावली 2015 की अधिसूचना जारी नहीं हाेने से हो रही परेशानी
हाईस्कूल शिक्षक-शिक्षकेतर नियमावली 2015 की अधिसूचना जारी नहीं हाेने से हो रही परेशानी
स्कूलीशिक्षा साक्षरता विभाग ने सरकारी माध्यमिक विद्यालय शिक्षक एवं शिक्षकेतर कर्मचारी नियुक्ति सेवा शर्त नियमावली 2015 की अधिसूचना अब तक जारी नहीं की है। जबकि कैबिनेट से स्वीकृत हुए इसे दो माह हो चुके हैं। अधिसूचना जारी नहीं होने से राज्यभर के वैसे शिक्षक, जो किसी कारण से अपना पदस्थापन किसी अन्य विद्यालय में कराना चाहते थे, उनका मामला अटक गया है।
कैबिनेट से स्वीकृति मिलने के बाद नियमावली के नियम तीन और चार के तहत शिक्षकों शिक्षकेतर कर्मचारियों की नियुक्ति, पदस्थापन, प्रोन्नति अन्य कार्रवाई जिला स्थापना समिति के माध्यम से ही होगी। अधिसूचना जारी नहीं होने से जिला स्थापना समिति का गठन भी नहीं हो सका है। अब वैसे शिक्षक, जो ग्रामीण क्षेत्र में हैं और बीमारी की वजह से शहर में आना चाहते हैं, वे अपना आवेदन पदस्थापन के लिए नहीं दे पा रहे हैं। शिक्षकों को पता ही नहीं चल पा रहा है कि वे आवेदन जिला में दें या निदेशालय में।
tgl_Latn sot_Latn hin_Deva hin_Deva hin_Deva hin_Deva